CELEX: 32019D2167
Language: hu
Date: 2019-12-17 00:00:00
Title: A Bizottság (EU) 2019/2167 végrehajtási határozata (2019. december 17.) az egységes európai égbolt légiforgalmi szolgáltatási hálózati funkcióira vonatkozó, a 2020–2029-es időszakra szóló hálózatstratégiai terv jóváhagyásáról

18.12.2019   
               
               
                  HU
               
               
                  Az Európai Unió Hivatalos Lapja
               
               
                  L 328/89
               
            
         A BIZOTTSÁG (EU) 2019/2167 VÉGREHAJTÁSI HATÁROZATA
         (2019. december 17.)
         az egységes európai égbolt légiforgalmi szolgáltatási hálózati funkcióira vonatkozó, a 2020–2029-es időszakra szóló hálózatstratégiai terv jóváhagyásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a légtérnek az egységes európai égbolt keretében történő szervezéséről és használatáról szóló, 2004. március 10-i 551/2004/EK európai parlamenti és tanácsi rendeletre („légtérrendelet”) (1) és különösen annak 6. cikke (4) bekezdésére,
         mivel:
         
                     (1)
                  
                  
                     A 677/2011/EU bizottsági rendelet (2) és az (EU) 2019/123 bizottsági végrehajtási rendelet (3) előírja, hogy a kinevezett hálózatirányító az említett rendeleteknek megfelelően köteles létrehozni és naprakészen tartani a hálózatstratégiai tervet.
                  
               
                     (2)
                  
                  
                     A 677/2011/EU rendelet és az (EU) 2019/123 végrehajtási rendelet előírja, hogy a hálózatstratégiai tervet a Bizottságnak kell elfogadnia a hálózati igazgatótanács jóváhagyása után.
                  
               
                     (3)
                  
                  
                     2019. június 27-én a hálózati igazgatótanács jóváhagyta a 2020–2029-es időszakra szóló hálózatstratégiai tervet. Ez az időszak igazodik a vonatkozó referencia-időszakokhoz és a hálózatirányító megbízatásának idejéhez.
                  
               
                     (4)
                  
                  
                     A hálózatstratégiai tervet jóvá kell hagyni.
                  
               
                     (5)
                  
                  
                     Ennek a határozatnak sürgősen hatályba kell lépnie a hálózatstratégiai terv által lefedett időszak kezdete előtt.
                  
               
                     (6)
                  
                  
                     Az e határozatban előírt intézkedések összhangban vannak az 549/2004/EK európai parlamenti és tanácsi rendelet (4) 5. cikke által létrehozott Egységes Égbolt Bizottság véleményével,
                  
               ELFOGADTA EZT A HATÁROZATOT:
         
            1. cikk
            A Bizottság elfogadja a 2020–2029-es időszakra szóló hálózatstratégiai tervet a hálózati igazgatótanács által annak 2019. június 27-i, 25. ülésén (5) jóváhagyott formájában.
         
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2019. december 17-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 96., 2004.3.31., 20. o.
         
         
            (2)  A Bizottság 677/2011/EU rendelete (2011. július 7.) a légiforgalmi szolgáltatási (ATM) hálózati funkciók végrehajtására vonatkozó részletes szabályok megállapításáról és a 691/2010/EU rendelet módosításáról (HL L 185., 2011.7.15., 1. o.)
         
            (3)  A Bizottság (EU) 2019/123 végrehajtási rendelete (2019. január 24.) a légiforgalmi szolgáltatási (ATM) hálózati funkciók végrehajtására vonatkozó részletes szabályok megállapításáról és a 677/2011/EU bizottsági rendelet hatályon kívül helyezéséről (HL L 28., 2019.1.31., 1. o.)
         
            (4)  Az Európai Parlament és a Tanács 549/2004/EK rendelete (2004. március 10.) az egységes európai égbolt létrehozására vonatkozó keret megállapításáról (keretrendelet) (HL L 96., 2004.3.31., 1. o.).
         
            (5)  Az egységes európai égbolt légiforgalmi szolgáltatási hálózati funkcióira vonatkozó, a 2020–2029-es időszakra szóló hálózatstratégiai tervet az NMB/19/25/7 számú dokumentumként tették közzé a hálózatirányítók honlapján: https://www.eurocontrol.int/network-manager#key-documents